**Lejekontrakt.**

**Foreningen ” FALDSLED HAVN ”udlejer herved til.**

Navn:

Adresse:

Mailadresse:

Telefonnummer:

Forsikringsselskab:

**Plads Nummer:**

Plads længde: Plads bredde: Plads dybde (V. daglig vande):

**Båden.**

Navn på båden: Båd type:

Båd Længde: Båd bredde: Båd dybgang:

**Lejemålet er indgået på følgende vilkår.**

Lejemålet påbegyndes den: og vedvarer indtil det af lejeren opsiges skriftligt med 3 måneders varsel til d. 1. i en måned.

Opsigelse har dog først gyldighed, når den er accepteret af udlejer, og denne er berettiget til at afvise opsigelsen, hvis udlejeren ikke kan få genudlejet pladsen fra den dato, hvortil lejemålet er opsagt. I så tilfælde er lejeren stadig bundet af lejekontrakten, samt den årlige leje / kontingent til havnens drift, lejeren er derefter berettiget til selv at anvise en lejer til pladsen, og udlejer er forpligtiget til at acceptere denne lejer, forudsat at den anviste lejer opfylder betingelserne for at leje pladsen med hensyn til bådtype og størrelse m.v.

Den opsigende lejer er frigjort for sine forpligtelser, når den anviste lejer har underskrevet lejekontrakten med de på dette tidspunkt gældende vilkår, herunder har indbetalt indskud.

Som indskud betales senest 14 dage efter lejers underskrift af lejekontrakten Kr.\_\_\_\_\_\_\_\_\_\_\_\_\_\_ på et af udlejer anviste sted. Indskud forrentes ikke.

Ved lejemålets ophør tilbagebetales indskud, når indskud er indbetalt fra ny lejer, med fradrag af udlejers eventuelle krav efter nærværende kontrakt. Lejeren kan ikke ved ophør af lejemålet rejse andre krav mod udlejer end tilbagebetaling af indskud.

Lejemålet betales årligt forud for perioden 1. april - 31. marts

Lejen forfalder til betaling den 15-04 og indbetales på den af udlejer anviste måde.

Lejen for tiden 1. april til 31 marts udgør KR.1950,00, ved rettidigt betaling fratrækkes kr. 150,00

Bådpladsen må alene benyttes af den båd, som er anført på forsiden af nærværende kontrakt. Såfremt lejer anskaffer ny båd, må bådpladsen først tages i anvendelse til denne, når udlejer har godkendt dette, samt forsynet nærværende kontrakt med påtegnelse om godkendelse samt den nye båds navn type og dimensioner.

Udlån og fremleje må ikke finde sted

Udlejer er berettiget til at disponere over bådpladsen til gæsteplads, hvis den forlades mere end 1 døgn, jvf. Ordensreglementet.

Vederlag for gæstepladsen tilfalder udlejeren.

Udlejer påtager sig intet ansvar for, at bådpladsen eller havnen midlertidig ikke kan benyttes som følge af forhold, hvorover udlejer ikke er herre. Skader som fartøjer påfører hinanden er udlejer uvedkommende. Lejer er pligtig til at tegne ansvarsforsikring.

Lejer er pligtig til at overholde de af udlejer til enhver tid fastsatte ordensregler samt at rette sig efter havnefogedens anvisninger

Ved manglende lejebetaling er udlejer berettiget til med omgående virkning at ophæve lejemålet, såfremt lejer ikke har betalt lejerestancer senest 1 uge efter, at skriftligt påkrav er sendt til lejeren med tilkendegivelse af betalingsfrist samt af, at ophævelse kan finde sted.

Ligeledes kan lejemålet ophæves, såfremt lejeren groft eller gentagne gange overtræder de pligter, der påhviler ham ifølge nærværende kontrakt og de til enhver tid gældende ordensregler, eller såfremt lejeren undlader at efterkomme havnefogedens eller udlejers anvisninger. Inden ophævelse kan finde sted, skal der herom gives lejeren skriftlig advarsel med tilkendegivelse af en frist at bringe de påtalte forhold i orden.

Ophæves lejemålet efter nærværende bestemmelser indestår indskuddet til sikkerhed for lejerens forpligtelser, indtil lejeren kontraktmæssigt kunne have opsagt lejemålet, jf. punkt 1 Lejeren er pligtig til at betale leje indtil dette tidspunkt.

Ejers ægtefælle eller livsarvinger er berettiget at indtræde i lejemålet på uændrede vilkår

Lejer er forpligtet til at give udlejer meddelelse om ændringer af adresse, mail og tlf. nr.

Tvister vedrørende lejemålet eller nærværende kontrakt forståelse og gennemførelses afgøres i første instans i retten.

Samtidig med underskrift af kontrakten har, lejer fået udleveret vedtægter og ordensreglement.

*Faldsled havn indsamler, behandler og opbevarer relevante almindelige personoplysninger som angivet ovenfor til brug for administration af bådpladsretten. Retsgrundlaget for behandling af dine personoplysninger er, at behandlingen er nødvendig til opfyldelse af kontrakten med dig, jf. persondataforordningens artikel 6, stk. 1, litra b.*

*Dine personoplysninger opbevares så længe, du har en bådpladsret. Ved ophør af bådpladsret slettes oplysningerne med undtagelse af oplysninger, der er en del af regnskabsmateriale og skal opbevares i fem år i overensstemmelse med bogføringsloven.*

*Du har til enhver tid ret til at få indsigt i dine oplysninger, få rettet fejl, få begrænset behandlingen og få dine oplysninger udleveret digitalt.*

*Du kan til enhver tid få slettet dine oplysninger med undtagelse af oplysninger, der indgår i regnskabsmateriale.*

*Ønsker du at gøre brug af ovenfor nævnte muligheder, skal du give skriftlig besked til faldsled.havn@gmail.com*

*Du kan klage over behandling af dine personoplysninger til Datatilsynet.*

Kontrakten underskrives i to enslydende eksemplarer, hvoraf et udleveres til lejer, og et til udlejer

Underskrevet den. \_\_\_\_\_\_\_\_\_\_\_\_\_\_\_\_\_

Foreningen Faldsled havn

 Som udlejer. Som lejer.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_